
Parlamentul României

Camera Deputaţilor
          Comisia pentru Buget,                                                                                        Comisia pentru sănătate          
             Finanţe şi Bănci                                                                                                             şi familie
             Bucureşti, 29.06.2015                                                                                              Bucureşti, 29.06.2015
             Nr. 4c-2/329                                                                                                              Nr.4c-8/255
RAPORT COMUN

asupra proiectului de Lege privind anularea contribuţiei de asigurări sociale de sănătate pentru anumite
 categorii de persoane fizice
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru buget, finanţe şi bănci şi Comisia pentru sănătate şi familie au fost sesizate, cu adresa nr.PLx 286/2015 din 23 martie 2015 spre dezbatere în fond, cu proiectul de Lege privind anularea contribuţiei de asigurări sociale de sănătate pentru anumite categorii de persoane fizice.

Conform prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.
 Senatul, în calitate de primă Cameră sesizată, a respins proiectul de Lege în şedinţa din 18 martie 2015.
 La dezbaterea proiectului de lege s-au avut în vedere avizele favorabile ale Consiliului Legislativ, Comisiei juridice, de disciplină şi imunităţi, Comisiei pentru egalitatea de şanse pentru femei şi bărbaţi şi Comisiei pentru muncă şi protecţie socială.
Proiectul de lege supus dezbaterii are ca obiect de reglementare anularea contribuţiei de asigurări sociale de sănătate pentru anumite categorii de persoane fizice, începând cu 1 ianuarie 2012 şi până la intrarea în vigoare a Ordonanţei Guvernului nr.4/2015.
În conformitate cu prevederile art.61 şi 63 din Regulamentul Camerei Deputaţilor, republicat, cu modificările şi completările ulterioare, cele două comisii au dezbătut proiectul de lege în şedinţe separate.

Membrii Comisiei pentru buget, finanţe şi bănci au examinat proiectul de lege menţionat mai sus, în şedinţa din 12 mai 2015.
La lucrările Comisiei şi-au înregistrat prezenţa un număr de 34 deputaţi, din totalul de 34 membri.
La dezbaterea acestui proiect de lege, au participat, în calitate de invitaţi, reprezentanţi ai Ministerului Finanţelor Publice.
Raportul Comisiei pentru buget, finanţe şi bănci a fost adoptat cu majoritate de voturi.

Membrii Comisiei pentru sănătate şi familie au examinat proiectul de lege în şedinţa din 29 iunie 2015.

La lucrările Comisiei şi-au înregistrat prezenţa 16 deputaţi, din totalul de 19 membri.

Raportul Comisiei pentru sănătate şi familie a fost adoptat cu unanimitate de voturi.
În urma finalizării dezbaterilor, cele două comisii propun plenului Camerei Deputaţilor, spre dezbatere şi adoptare,  proiectul de Lege privind anularea contribuţiei de asigurări sociale de sănătate pentru anumite categorii de persoane fizice, în forma prezentată de iniţiator,cu amendamentul respins, redat în Anexa la prezentul raport.
În raport cu obiectul şi conţinutul său, proiectul de Lege face parte din categoria legilor organice.
                      PREŞEDINTE,                                                                                 PREŞEDINTE,                              

                     Viorel ŞTEFAN                                                                                Dr.Florin BUICU               
                        SECRETAR,                                                                                       SECRETAR,
                 Mihai-Aurel DONŢU                                                                      Dr.Camelia BOGDĂNICI
 Şef serviciu, Giorgiana Ene                                                                                                       Şef birou, Gheorghe Marinescu
 Consilier parlamentar, Luminiţa Ana Ghiorghiu                                                                    Consilier parlamentar, Livia Spînu
ANEXA 

AMENDAMENTE RESPINSE
	Nr.
crt.
	Text iniţial
	Amendamentul respins 

şi autorul acestuia
	Motivarea admiterii/ respingerii
	Camera Decizională

	1.
	
	1.La articolul unic, la alin.(1), după litera c) se introduce o nouă literă, litera c1), cu următorul cuprins:
  „(c1)  persoanele care, într-un an fiscal, nu au realizat venituri sau au realizat venituri sub salariul de bază minim brut pe ţară, pentru venitul bază de calcul reprezentat de salariul minim brut pe ţară stabilit în baza art. 29632 din Legea nr. 571/2003 privind Codul fiscal, cu modificările şi completările ulterioare.”
Autori: domnii Nicolae Păun, Adrian Miroslav Merka, Giureci Slobodan Ghera, Iusein Ibram – deputaţi minorităţi naţionale
	Motivaţia respingerii:
Este în finalizare un proiect de lege care să soluţioneze problema prezentată în amendament.
	Camera Deputaţilor

